Kaksikvennad Kristjan ja Paul Raud on sündinud 1865. a. Viru-Jakobis. Keskkooli lõpetamise järgi Tartus vendade teed hargne­vad: Paul asub 1888. a. Düsseldorfi akadeemiasse, kuna Kristjanil,  siirdunud Peterburi, õnnestus pääseda siin akadeemiasse 1892. a. 1899. a. aga ta sõidab järele vennale Saksamaale, õpib samuti väheke aega Düs­seldorfi, siis aga Müncheni akadeemias. Kr. Raud 1904. a. saabub Tartu, lööb sekka rahvuslikel üritustel, avaldab arvukalt oma joonistusi ja graa­filisi töid ajakirjus, kuid alustab ka õppetegevust kunstipedagoogina - sama teeb Tallinnas A. Laipman - ja alus oma kunstikultuurile koha­peal on pandud. See on pöördelisem moment eesti kunstiajaloos. Meie esimese suurema  graafikuna, taluelu kujutajana, rahvusliku stiili taot­lejana ning väsimatu etnograafiliste kogude kogujana on Krist. Raual asendamatu koht meie kultuuriajaloos.